CELEX: 31984D0423
Language: el
Date: 1984-07-25 00:00:00
Title: 84/423/ΕΟΚ: Απόφαση της Επιτροπής της 25ης Ιουλίου 1984 περί μέτρων υγειονομικής προστασίας έναντι της Δημοκρατίας της Μποτσουάνα

Avis juridique important

|

31984D0423

84/423/ΕΟΚ: Απόφαση της Επιτροπής της 25ης Ιουλίου 1984 περί μέτρων υγειονομικής προστασίας έναντι της Δημοκρατίας της Μποτσουάνα  

Επίσημη Εφημερίδα αριθ. L 237 της 05/09/1984 σ. 0018 - 0023 Ισπανική ειδική έκδοση: Κεφάλαιο 03 τόμος 32 σ. 0073  Πορτογαλική ειδική έκδοση : Κεφάλαιο 03 τόμος 32 σ. 0073 

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 25ης Ιουλίου 1984  περί μέτρων υγειονομικής προστασίας έναντι της Δημοκρατίας της Μποτσουάνα  (84/423/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 72/462/ΕΟΚ του Συμβουλίου της 12ης Δεκεμβρίου 1972 περί των υγειονομικών προβλημάτων και του κτηνιατρικού ελέγχου κατά τις εισαγωγές ζώων του βοείου και χοιρείου είδους και νωπών κρεάτων προελεύσεως τρίτων χωρών (1), όπως τροποποιήθηκε τελευταία από την οδηγία 83/91/ΕΟΚ (2), και ιδίως το άρθρο 15,  Εκτιμώντας:  ότι με την απόφαση 81/987/ΕΟΚ της Επιτροπής (3) χορηγείται στα κράτη μέλη η δυνατότητα να επιτρέπουν στο έδαφός τους εισαγωγές νωπών κρεάτων από τη Μποτσουάνα κάτω από ορισμένες συνθήκες και από ορισμένες περιοχές, εφόσον ληφθεί υπόψη ειδικότερα η υγειονομική κατάσταση που επικρατεί στη χώρα αυτή και τα μέτρα που λαμβάνουν οι αρχές αυτής της χώρας για να καταπολεμήσουν τον αφθώδη πυρετό και για να αποφύγουν την εξάπλωσή του σε άλλες περιοχές που δεν έχουν μολυνθεί· ότι με την απόφαση 82/903/ΕΟΚ της Επιτροπής (4) επεκτάθηκε η αμόλυντη περιοχή για να περιλάβει τον τομέα της περιφέρειας Central που οριοθετείται δυτικά από την περιοχή Μακόβα, βόρεια από τις περιοχές Sese-Tlalemabele και Serule-Zanzibar·  ότι, όσον αφορά τον αφθώδη πυρετό στη Μποτσουάνα, η κατάσταση συνεχώς βελτιώνεται χωρίς να έχουν παρουσιασθεί κρούσματα από το Σεπτέμβριο 1980· ότι τώρα είναι δυνατή περαιτέρω επέκταση της αμόλυντης περιοχής περιλαμβάνοντας και το βόρειο τομέα της περιοχής Serule-Zanzibar γνωστό ως ζώνη αριθ. 7·  ότι εφαρμόζονται αυστηρά μέτρα, ειδικά όσον αφορά την απαγόρευση μετακινήσεως των ζώων από τις βόρειες περιφέρειες Ngamiland, Chobe, North-East και τμήματα της Central προς τις αμόλυντες περιφέρειες Ghanzi, Kweneng, Kgatlend, South-East, Southern και Kgalagadi, και τμήματα της Central, εκτός από περιπτώσεις ζωικού κεφαλαίου προς άμεση σφαγή· ότι οι βόρειες περιοχές έχουν καλώς οριοθετηθεί και σαφώς διαχωρισθεί από τις αμόλυντες περιοχές· ότι σε όλη την έκταση της χώρας εφαρμόζονται μέτρα για τον έλεγχο των μετακινήσεων των ζώων και τη διαπίστωση εμφανίσεως της ασθένειας·  ότι οι κεντρικές κτηνιατρικές αρχές της Μποτσουάνας έχουν διαβεβαιώσει ότι η Μποτσουάνα δεν έχει μολυνθεί από αφθώδη πυρετό από τον Σεπτέμβριο του 1980, και ότι έχουν δεσμευθεί να γνωρίσουν στα κράτη μέλη και στην Επιτροπή κάθε εμφάνιση νέου κρούσματος αφθώδους πυρετού στο έδαφός της· ότι κατά τη διάρκεια της περιόδου παραγωγής κρέατος προς εξαγωγή στην Κοινότητα και για διάστημα επτά ημερών προηγουμένως, δεν επιτρέπεται η μετακίνηση βοοειδών από τη βόρειο Μποτσουάνα στην υπόλοιπη έκταση της χώρας· ότι οι αρμόδιες κτηνιατρικές αρχές της Μποτσουάνα διαβεβαιώνουν ότι τα κράτη μέλη και η Επιτροπή θα ειδοποιηθούν πριν επαναληφθεί η σφαγή βοοειδών στη βόρεια Μποτσουάνα·  ότι οι κτηνιατρικές αρχές της Μποτσουάνα επανέλαβαν τη διαβεβαίωση όσον αφορά τις ουδέτερες ζώνες, το μη εμβολιασμό, τον έλεγχο των μετακινήσεων και άλλα μέτρα· ότι θα συνεχίζεται η εξέταση της κατάστασης στη Μποτσουάνα·  ότι η Μποτσουάνα δύναται τώρα να εξάγει, κάτω από νέες συνθήκες, νωπό κρέας και ορισμένα εντόσθια που προέρχονται από ζώα που κατάγονται από περιοχές αμόλυντες από αφθώδη πυρετό για ορισμένα έτη· ότι οι αρμόδιες αρχές της Μποτσουάνα έδωσαν διαβεβαιώσεις ότι το κρέας και τα εντόσθια που θα προορίζονται για την Κοινότητα θα παράγονται, θα υφίστανται επεξεργασία και θα αποθηκεύονται εντελώς ξεχωριστά από το κρέας που δεν πληροί τις προϋποθέσεις της παρούσας αποφάσεως·  ότι η παρούσα απόφαση θα αναθεωρηθεί σύμφωνα με την εξελισσόμενη υγειονομική κατάσταση στην Μποτσουάνα, ειδικά όσον αφορά τον αφθώδη πυρετό, την εκφραζόμενη πολιτική εμβολιασμού, τον καθορισμό των ζωνών παρεμβάσεως και των ζωνών από τις οποίες γίνονται δεκτά ζώα που προορίζονται για εξαγωγές στην Κοινότητα·  ότι οι ιδιαίτεροι όροι των υγειονομικών μέτρων των κρατών μελών, σύμφωνα με το άρθρο 16 της οδηγίας 72/462/ΕΟΚ για τις εισαγωγές κρέατος και εντοσθίων από τη Μποτσουάνα, δεν έχουν ακόμη καθορισθεί σε κοινοτικό επίπεδο· ότι έως ότου αρχίσουν να ισχύουν οι όροι αυτοί τα κράτη μέλη διατηρούν το δικαίωμα να εφαρμόζουν τους εθνικούς υγειονομικούς κανόνες ως προς την εισαγωγή νωπών κρεάτων και εντοσθίων από τη Μποτσουάνα·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η απαγόρευση που προβλέπεται στο άρθρο 14 παράγραφος 2 της οδηγίας 72/462/ΕΟΚ δεν εφαρμόζεται για τις ακόλουθες περιφέρειες της Μποτσουάνας:  - Ghanzi (εκτός από το βορειοδυτικό τμήμα που αποκαλείται «Ghanzi-Farms»),  - Kweneng,  - Kgatlend,  - South-East,  - Southern,  - Kgalagadi, και  - Central  - δυτικά της περιοχής Makoba και της σιδηροδρομικής γραμμής που βρίσκεται βόρεια από τη Sese μέχρι τα σύνορα της Ζιμπάμπουε δυτικά της Plumtree·  - βόρεια από την περιοχή Sese-Tlalemabele και τα σύνορα της Ζιμπάμπουε.  Άρθρο 2  1. Αν κράτος μέλος επιτρέπει την εισαγωγή στο έδαφός του νωπών κρεάτων που παράγονται αποκλειστικά από αποστεωμένα σφάγια βοοειδών, που προέρχονται από περιφέρειες που αναφέρονται στο άρθρο 1 και τα οποία σφάζονται σε μία από τις περιφέρειες αυτές, πρέπει να τηρούνται οι κατωτέρω προϋποθέσεις:  - τα κρέατα αυτά πρέπει να πληρούν τις εγγυήσεις που αναφέρονται στο υγειονομικό πιστοποιητικό, σύμφωνα με το παράρτημα Α· το πιστοποιητικό αυτό πρέπει να συνοδεύει τα κρέατα αυτά κατά τη διάρκεια της μεταφοράς μέχρι το κράτος μέλος εισαγωγής,  - τα κρέατα αυτά δεν δύνανται να εισάγονται στο έδαφος του κράτους μέλους εισαγωγής κατά τη διάρκεια των είκοσι μία ημερών που έπονται της ημερομηνίας σφαγής των ζώων,  - τα κρέατα αυτά πρέπει να παράγονται από βοοειδή που προέρχονται από τις περιοχές που αναφέρονται στο άρθρο 1 και έχουν σφαγεί τουλάχιστον επτά ημέρες μετά την ολοκλήρωση της σφαγής ζώων από τη βόρεια Μποτσουάνα και τον καθορισμό και απολύμανση των σφαγείων του Lobatse.  2. Αν κράτος μέλος επιτρέπει την εισαγωγή στο έδαφός του εντοσθίων που παράγονται από σφάγια βοοειδών, που προέρχονται από περιφέρειες που αναφέρονται στο άρθρο 1 και τα οποία σφάζονται σε μία από τις περιφέρειες αυτές, πρέπει να τηρούνται οι κατωτέρω προϋποθέσεις:  - τα εντόσθια αυτά πρέπει να πληρούν τις εγγυήσεις που αναφέρονται στο υγειονομικό πιστοποιητικό, σύμφωνα με το παράρτημα Β· το πιστοποιητικό αυτό πρέπει να συνοδεύει τα κρέατα αυτά κατά τη διάρκεια της μεταφοράς μέχρι το κράτος μέλος εισαγωγής,  - τα εντόσθια αυτά δεν δύνανται να εισάγονται στο έδαφος του κράτους μέλους εισαγωγής κατά τη διάρκεια των είκοσι μία ημερών που έπονται της ημερομηνίας σφαγής των ζώων,  - τα εντόσθια αυτά πρέπει να παράγονται από βοοειδή που προέρχονται από τις περιοχές που αναφέρονται στο άρθρο 1 και έχουν σφαγεί τουλάχιστον επτά ημέρες μετά την ολοκλήρωση της σφαγής ζώων από τη βόρεια Μποτσουάνα και τον καθορισμό και απολύμανση των σφαγείων του Lobatse.  Άρθρο 3  Η απόφαση 81/987/ΕΟΚ καταργείται.  Άρθρο 4  Η παρούσα απόφαση απευθύνεται στα κράτη μέλη.  Βρυξέλλες, 25 Ιουλίου 1984.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 302 της 31. 12. 1972, σ. 28.  (2) ΕΕ αριθ. L 59 της 5. 3. 1983, σ. 34.  (3) ΕΕ αριθ. L 361 της 16. 12. 1981, σ. 29.  (4) ΕΕ αριθ. L 381 της 31. 12. 1982, σ. 6.   ΠΑΡΑΡΤΗΜΑ Α  ΥΓΕΙΟΝΟΜΙΚΟ ΠΙΣΤΟΠΟΙΗΤΙΚΟ  νωπών κρεάτων (1) αποστεωμένων σφαγείων (2) βοοειδών προελεύσεως Μποτσουάνα  Σχετικός αριθμός του πιστοποιητικού καταλληλότητος:  Υπουργείο:  Υπηρεσία:  Αναφορές:  (Προαιρετικό)  Ι. Ταυτότητα των κρεάτων:  Κρέατα (3) από:  (Είδος ζώου)  Είδος τεμαχίων (4):  Είδος συσκευασίας:  Αριθμός τεμαχίων ή μονάδων συσκευασίας:  Καθαρό βάρος:  ΙΙ. Προέλευση των κρεάτων  Διεύθυνση και αριθμός κτηνιατρικής εγκρίσεως του εγκεκριμένου σφαγείου:  Διεύθυνση και αριθμός εγκρίσεως του εγκεκριμένου τεμαχίου:  ΙΙΙ. Προορισμός των κρεάτων:  Τα κρέατα αποστέλλονται από:  (Τόπος αποστολής)  στ :  (Χώρα και τόπος προορισμού)  με το ακόλουθο μεταφορικό μέσο (5):  Όνομα και διεύθυνση του αποστολέα:  Όνομα και διεύθυνση του παραλήπτη:  IV. Υγειονομική βεβαίωση  Ο υπογεγραμμένος επίσημος κτηνίατρος βεβαιώνω ότι:  1. Τα ανωτέρω περιγραφόμενα νωπά κρέατα αποστεωμένων σφαγίων:  α) προέρχονται από βοοειδή:  - τα οποία έχουν γεννηθεί και εκτραφεί στη Μποτσουάνα, τα οποία, κατά τους 12 τελευταίους μήνες ή από τη γέννησή τους, έχουν παραμείνει σε μία ή περισσότερες από τις ακόλουθες περιφέρειες: Ghanzi, εκτός από το νοτιοδυτικό τμήμα που είναι γνωστό ως «Ghanzi-Farms», Kweneng, Kgatlend, South-East, Southern, Kgalagadi και Central (μόνο ο τομέας που οριοθετείται),  - δυτικά από την περιοχή Makoba και τη σιδηροδρομική γραμμή που βρίσκεται από τη Sese μέχρι τα σύνορα της Ζιμπάμπουε δυτικά του Plumtree·  - βόρεια από την περιοχή Sese-Tlalemabele μέχρι τα σύνορα της Ζιμπάμπουε,  - τα οποία, σύμφωνα με τις νομοθετικές διατάξεις, φέρουν σήμανση που επιτρέπει τον προσδιορισμό της περιοχής προελεύσεως,  - τα οποία δεν έχουν εμβολιασθεί κατά του αφθώδους πυρετού τουλάχιστον κατά τους 12 τελευταίους μήνες,  - τα οποία, κατά τη διάρκεια της προωθήσεώς τους προς το σφαγείο και της εκεί παραμονής τους έως ότου σφαγούν, δεν είχαν έλθει σε επαφή με ζώα που δεν πληρούν τους όρους που απαιτούνται από τις αποφάσεις της Ευρωπαϊκής Οικονομικής Κοινότητας, ώστε να μπορεί το κρέας τους να εξάγεται προς ένα κράτος μέλος, και αν αυτά μεταφέρονται με μεταφορικό μέσο, το τελευταίο αυτο θα έχει καθαρισθεί και απολυμανθεί πριν από τη φόρτωση,  - τα οποία, κατά την υγειονομική εξέταση πριν από τη σφαγή στο σφαγείο, κατά τη διάρκεια 24 ωρών πριν από τη σφαγή, έχουν υποβληθεί σε εξέταση, ιδίως του στόματος και των ονύχων, κατά την οποία δεν διαπιστώθηκε κανένα σύμπτωμα αφθώδους πυρετού,  - τα οποία έχουν σφαγεί κατά τη διάρκεια της περιόδου που αναφέρεται στην τρίτη περίπτωση του άρθρου 2 παράγραφος 1 της οδηγίας 84/423/ΕΟΚ της Επιτροπής (ημερομηνία σφαγής: ..................................)·  β) ελήφθησαν από σφαγείο στο οποίο δεν έχει διαπιστωθεί αφθώδης πυρετός τουλάχιστον κατά τους τελευταίους τρεις μήνες·  γ) έχουν εναποθηκευθεί σε χώρους διαχωρισμένους από εκείνους στους οποίους έχουν εναποθηκευθεί τα κρέατα και τα εντόσθια που δεν πληρούν τους όρους εξαγωγής προς ένα κράτος μέλος, τα οποία προβλέπονται από τις αποφάσεις της Ευρωπαϊκής Οικονομικής Κοινότητας που ισχύουν επί του παρόντος·  δ) έχουν απαλλαγεί από τον μεγαλύτερο δυνατό αριθμό προσιτών λεμφογαγγλίων  ε) προέρχονται από σφάγια τα οποία εχουν υποστεί ωρίμανση σε θερμοκρασία περιβάλλοντος ανώτερη των +2°C, τουλάχιστον για 24 ώρες μετά τη σφαγή και πριν από την αποστέωση.  2. Κατά τη διάρκεια της περιόδου που παρεμβάλλεται μεταξύ της αφίξεως στο σφαγείο των βοοειδών που προορίζονται για σφαγή, εν όψει της εξαγωγής τους προς το κράτος μέλος και της περατώσεως των εργασιών συσκευασίας σε ξυλοκιβώτια ή χαρτοκιβώτια των κρεάτων που προέρχονται από τα ζώα αυτά, κανένα ζώο ή κρέας που δεν πληροί τους όρους που απαιτούνται από τις αποφάσεις της Ευρωπαϊκής Οικονομικής Κοινότητας, οι οποίοι ισχύουν για την εξαγωγή τους προς το κράτος μέλος (με εξαίρεση, όσον αφορά τα κρέατα, αυτών που συσκευάζονται σε ξυλοκιβώτια ή χαρτοκιβώτια και εναποθηκεύονται σε ειδικούς χώρους), δεν βρίσκονται μέσα στο σφαγείο και στο εργαστήριο τεμαχισμού.  Έγινε στις .................................., την  Σφραγίδα  (Υπογραφή επίσημου κτηνίατρου)  (1) Νωπά κρέατα: όλα τα κατάλληλα για την ανθρώπινη κατανάλωση τμήματα των κατοικιδίων βοοειδών, τα οποία δεν έχουν υποστεί επεξεργασία με σκοπό τη συντήρησή τους· εντούτοις, τα κρέατα τα οποία συντηρούνται δια του ψύχους θεωρούνται ως νωπά.  (2) Σφάγια: ολόκληρο το σώμα ενός ζώου προς σφαγή μετά την αφαίμαξη, εκσπλαχνισμό, κοπή των άκρων των μελών στο ύψος του καρπού και του ταρσού, της κεφαλής, της ουράς και του μαστού και, επιπλέον για τα βοοειδή, μετά την εκδορά.  (3) Η εισαγωγή των νωπών κρεάτων αποστεωμένων σφαγίων βοοειδών επιτρέπεται μόνο αν έχουν αφαιρεθεί τα κυριότερα προσιτά λεμφογάγγλια.  (4) Η εισαγωγή των νωπών σφαγίων επιτρέπεται μόνο αν έχουν αφαιρεθεί όλα τα οστά.  (5) Για τα βαγόνια και τα φορτηγά σημειώνεται ο αριθμός κυκλοφορίας, για τα αεροπλάνα ο αριθμός πτήσεως και για τα πλοία το όνομα του πλοίου.   ΠΑΡΑΡΤΗΜΑ Β  ΥΓΕΙΟΝΟΜΙΚΟ ΠΙΣΤΟΠΟΙΗΤΙΚΟ  εντοσθίων (1) βοοειδών προελεύσεως Μποτσουάνα  Σχετικός αριθμός του πιστοποιητικού καταλληλότητος:  Υπουργείο:  Υπηρεσία:  Αναφορές:  (Προαιρετικό)  Ι. Ταυτότητα των εντοσθίων:  Εντόσθια βοοειδών:  Είδος εντοσθίων (1):  Είδος συσκευασίας:  Αριθμός μονάδων συσκευασίας:  Καθαρό βάρος:  ΙΙ. Προέλευση των εντοσθίων:  Διεύθυνση και αριθμός κτηνιατρικής εγκρίσεως του εγκεκριμένου σφαγείου:  Διεύθυνση και αριθμός εγκρίσεως του εγκεκριμένου τεμαχίου:  ΙΙΙ. Προορισμός των εντοσθίων:  Τα κρέατα αποστέλλονται από:  (Τόπος αποστολής)  στ :  (Χώρα και τόπος προορισμού)  με το ακόλουθο μεταφορικό μέσο (2):  Όνομα και διεύθυνση του αποστολέα:  Όνομα και διεύθυνση του παραλήπτη:  IV. Υγειονομική βεβαίωση  Ο υπογεγραμμένος επίσημος κτηνίατρος βεβαιώνει ότι:  1. Τα ανωτέρω περιγραφόμενα εντοσθία:  α) προέρχονται από βοοειδή:  - τα οποία έχουν γεννηθεί και εκτραφεί στη Μποτσουάνα, τα οποία, κατά τους 12 τελευταίους μήνες ή από τη γέννησή τους,έχουν παραμείνει σε μία ή περισσότερες από τις ακόλουθες περιφέρειες: Ghanzi, εκτός από το νοτιοδυτικό τμήμα που είναι γνωστό ως «Ghanzi-Farms», Kweneng, Kgatlend, South-East, Southern, Kgalagadi και Central (μόνο ο τομέας που οριοθετείται),  - δυτικά από την περιοχή Makoba και τη σιδηροδρομική γραμμή που βρίσκεται από τη Sese μέχρι τα σύνορα της Ζιμπάμπουε δυτικά του Plumtree·  - βόρεια από την περιοχή Sese-Tlalemabele μέχρι τα σύνορα της Ζιμπάμπουε,  - τα οποία, σύμφωνα με τις νομοθετικές διατάξεις, φέρουν σήμανση που επιτρέπει τον προσδιορισμό της περιοχής προελεύσεως,  - τα οποία δεν έχουν εμβολιασθεί κατά του αφθώδους πυρετού τουλάχιστον κατά τους 12 τελευταίους μήνες,  - τα οποία, κατά τη διάρκεια της προωθήσεώς τους προς το σφαγείο και της εκεί παραμονής τους έως ότου σφαγούν, δεν είχαν έλθει σε επαφή με ζώα που δεν πληρούν τους όρους που απαιτούνται από τις αποφάσεις της Ευρωπαϊκής Οικονομικής Κοινότητας, ώστε να μπορεί το κρέας τους να εξάγεται προς ένα κράτος μέλος, και αν αυτά μεταφέρονται με μεταφορικό μέσο, το τελευταίο αυτο θα έχει καθαρισθεί και απολυμανθεί πριν από τη φόρτωση,  - τα οποία, κατά την υγειονομική εξέταση πριν τη σφαγή στο σφαγείο, κατά τη διάρκεια 24 ωρών πριν από τη σφαγή, έχουν υποβληθεί σε εξέταση, ιδίως του στόματος και των ονύχων, κατά την οποία δεν διαπιστώθηκε κανένα σύμπτωμα αφθώδους πυρετού,  - τα οποία έχουν σφαγεί κατά τη διάρκεια της περιόδου που αναφέρεται στην τρίτη περίπτωση του άρθρου 2 παράγραφος 2 της οδηγίας 84/423/ΕΟΚ της Επιτροπής (ημερομηνία σφαγής: ..................................)·  β) ελήφθησαν από σφαγειό στο οποίο δεν έχει διαπιστωθεί αφθώδης πυρετός τουλάχιστον κατά τους τελευταίους τρεις μήνες·  γ) έχουν εναποθηκευθεί σε χώρους διαχωρισμένους από εκείνους στους οποίους έχουν εναποθηκευθεί τα κρέατα και τα εντόσθια που δεν πληρούν τους όρους εξαγωγής προς ένα κράτος μέλος, τα οποία προβλέπονται από τις αποφάσεις της Ευρωπαϊκής Οικονομικής Κοινότητας που ισχύουν επί του παρόντος·  δ) έχουν ωριμάσει σε θερμοκρασία ανώτερη των +2°C, τουλάχιστον για 3 ώρες.  2. Κατά τη διάρκεια της περιόδου που παρεμβάλλεται μεταξύ της αφίξεως στο σφαγείο των βοοειδών που προορίζονται για σφαγή, εν όψει της εξαγωγής τους προς το κράτος μέλος και της περατώσεως των εργασιών συσκευασίας σε ξυλοκιβώτια ή χαρτοκιβώτια των κρεάτων που προέρχονται από τα ζώα αυτά, κανένα ζώο ή κρέας ή εντόσθια που δεν πληρούν τους όρους που απαιτούνται από τις αποφάσεις της Ευρωπαϊκής Οικονομικής Κοινότητας, οι οποίοι ισχύουν για την εξαγωγή τους προς το κράτος μέλος (με εξαίρεση, όσον αφορά τα κρέατα, αυτών που συσκευάζονται σε ξυλοκιβώτια ή χαρτοκιβώτια και εναποθηκεύονται σε ειδικούς χώρους), δεν βρίσκονται μέσα στο σφαγείο και στο εργαστήριο τεμαχισμού.  Έγινε στις .................................., την  Σφραγίδα  (Υπογραφή επίσημου κτηνίατρου)  (1) Επιτρέπεται η εισαγωγή μόνο σε καρδιές και συκώτια, από τα οποία έχουν αφαιρεθεί τελείως τα λεμφογάγγλια, ο συνεκτικός ιστός και το λίπος, και γλώσσες χωρίς οστά, χόνδρους και αμυγδαλές.  (2) Για τα σιδηροδρομικά βαγόνια ή τα φορτηγά πρέπει να δίδεται ο αριθμός κυκλοφορίας, για τα αεροπλάνα ο αριθμός πτήσεως και για τα πλοία το όνομα.